open-index/open-wikipedia-markdown huggingface dataset:
Gunung Mandara

**Gunung Mandara** utawi **Mandara Giri** inggih punika gunung sané dados mitologi saking Agama Hindu. Manut saking kitab Purana, gunung kadadosang piranti anggén ngemolihang tirtha amertha olih para déwa miwah raksasané. Ring sor gunung puniki wénten Kurma Awatara, pinaka awatara Déwa Wisnu sané kaping kalih. Gunung Mandara Giri wénten ring tengahing segara Ksirarnawa. Kacrita Gunung puniki kalilit olih Naga Basuki, selanturnyané katarik olih para déwa tur raksasané. 

## Pustaka
Gunung Merapi

**Gunung Merapi** (aksara Bali: ᬕᬸᬦᬸᬂᬫᭂᬭᬧᬶ) inggih punika silih tunggil gunung sané kantun *aktif* ring wewidangan Indonésia. Gunung punika magenah ring tengahing nusa Jawa. Sisi kelodné rumasuk wewidangan Kabupatén Sléman, Yogyakarta. Sisannyané magenah ring wewidangan Jawa Tengah, ring sisi kauh rumasuk Kabupatén Magelang, sisi kaja miwah kangin rumasuk Kabupatén Boyolali, taler ring sisi kelod kauh rumasuk Kabupatén Klatén.

Wénten wewidangan alas ring Gunung Merapi sané kawastanin Taman Nasional Gunung Merapi, mawit saking warsa 2004.

Tegeh gunungé punika wantah 2.930 méter.

Nyabran duang ngantos limang warsa gunung Merapi makeplug utawi *érupsi,* punika mawinan gunung punika kabaos madué baya sané ageng turmaning akéh paumahan krama sané nampek sareng bongkol gunungé punika. Mawit saking warsa 1948 Gunung Merapi sampun makeplug ping 68.

## Pustaka
Gunung Rinjani

**Gunung Rinjani** inggih punika gunung sané magenah ring Pulo Lombok, Nusa Tenggara Barat, Indonésia. Gunung puniki silih tunggil gunung merapi sané wénten ring Indonésia. Gunung Rinjani tegehnyanné sawatara 3.726 mdpl. Akeh para pendaki seneng ka gununge puniki antuk nyingakin kelanguan wawengkon gununge. Gunung Rinjani rumasuk kepahan saking Taman Nasional Gunung Rinjani sané jimbarnyanné 41.330 ha. Gunung Rinjani magenah ring tigang kabupatén, inggih punika kabupatén Lombok Timur, Lombok Tengah, miwah Lombok Barat. Pendakian puncak Gunung Rinjani dados tetujon wisata pinih utama ring kawasan Taman Nasional Gunung Rinjani. Gunung Rinjani kadadosang gunung vulkanik aktif sané nomor 2 pinih tegeh ring Indonésia.

## Pustaka
Gunung Tangkuban Perahu

**Gunung Tangkuban Perahu** inggih punika silih tunggil gunung sané magenah ring Propinsi Jawa Barat, Indonésia. Wénten akéh punyan pinus tur kebun téh ring sakelilingné. Gunung Tangkuban Perahu madué tegeh 2.084 méter. Wentuk gunung puniki marupa *Stratovulcano*. Wawengkon Gunung Tangkuban Perahu kaurus olih Perum Perhutanan (Perum Peralasan?). Suhu udarané sawatara 17 derajat Celsius ring tengai, miwah 2 derajat ring petengné. Gunung Tangkuban Perahu madué kawasan hutan dipterokarp Bukit, hutan dipterokarp Atas, alas Montane, miwah hutan Ericaceous utawi alas gunung.

*Asal-usul* saking Gunung Tangkuban Perahu puniki kabosang makaitan ring legénda Sangkuriang, sané kacritayang tresna ring ibunyané, Dayang Sumbi. Dayang Sumbi nénten prasida makaronan sareng pianaknyané, nika mawinan Dayang Sumbi ngandika Sangkuriang antuk ngawé telaga miwah perahu apetengan manten. Krana galahné kasep, Sangkuriang nénten mrasidayang ngawe perahu tur telagané punika. Sangkuriang gedég tur nendang perahuné punika ngantos mebading. Perahu punika sané dados Gunung Tangkuban Perahu. Gunung Tangkuban Perahu rumasuk gunung api aktif sané kaawasin olih Direktorat Vulkanologi Indonésia. Wénten kawahnyané sané kantun aktif.

## Pustaka
Győr

**Győr** inggih punika kota ring Hungaria. Győr jimbarnyané 174,62 km². Akéh kramanyané kirang langkung 246.159.

## Pustaka
Gémpélan

**Gémpélan** inggih punika wianjana sané kasurat magémpél ring aksara sané rihinan ring sasuratan Bali. Sané kasurat magémpél, wianjana mangkep nénten maderbé wangun gantungan. Dados uger-ugernyané, yéning wénten wianjana mangkep, wianjana sané ungkuran (aksara sa, pa, sasapa, miwah rarépa) patut kasurat magémpélan.

## Pustaka
Hak asasi manusia

**Hak Asasi Manusia (HAM)** inggih punika pikayunan sané negesang indik soang-soang jadma madué kawenangan ring kahuripannyané sangkaning manumadi dados manusa. Wenang puniki tan pawates sakantun jadmané punika urip tur nénten kapiambeng olih genah tur makasami manusa sampun madué ri tatkala metu ka jagaté. HAM nénten dados kakepah nangih satata mapaiketan. Negara sané madué amongan mangda Hak Asasi Manusia prasida mamargi antar ring jadma sami.

Manut kaweruhan, HAM kadasarin antuk waranugraha saking Déwa miwah Bhuanané puniki. Taler wénten sané maosang wenang punika wantah silih tunggil pabuat jadma sané tiwas tur satata kapisuna olih jadma sané mautama. Ring aab sané sampun lintang tur purwa, wacana Hak Asasi Manusia kakawitin antuk wenang kodrati saking aab pencerahan. Raris kalanturang ring wewidangan politik Révolusi Amérika miwah Révolusi Prancis. Pamuputné medal Hak Asasi anyar ring aab kalih dasa. Kasobyahang nganggén Pernyataan Umum indik Hak-Hak Asasi Manusia (PUHAM) warsa 1948 magenah ring Paris. Pabuat hak asasi manusia ring tincapan internasional kamanggalain olih Déwan Hak Asasi Manusia, Komite Hak Asasi Manusia PBB miwah Komite Hak Ekonomi, Sosial taler Budaya.

## Cihnanyané
Hak Asasi manusia kabaos universal duaning nénten wénten sané prasida ngalangin wenang puniki ri tatkala kalaksayanang ring kahuripan ngantos mangkin. Tetujon wenang punika wantah mangda sami jadma pateh nénten wénten sané kalintang utama utawi kalintang sor. HAM satata mapaiketan sareng jadma saking ida embas ngantos lebar. Hak asasi manusia madué kawigunan inggih punika antah pinaka wenang saking soang soang manusa nanging taler madaging napi sané patut kabuat ring soang-soang mangda prasida ngamolihang wenangnyané. Malarapan punika HAM taler kaiket antuk awig-awig utawi hukum ring negara. Proklamasi Taheren ring warsa1968 taler maosang yéning HAM wantah wenang sané masikian tur nénten patut kakepah (*indivisible*).

## Pustaka
Hallstatt

**Hallstatt** inggih punika kota sané wénten ring Oberösterreich, Austria. Hallstatt jimbarnyané 59,83 km². Akéh kramanyané kirang langkung 778 diri.

## Pustaka
Gus Martin

**Ida Bagus Martinaya** utawi **Gus Martin** (aksara Bali: ᬇᬤᬩᬕᬸᬲ᭄ᬫᬃᬢᬶᬦᬬ utawi ᬕᬸᬲ᭄ᬫᬃᬢᬶᬦ᭄, ) inggih punika silih tunggil sastrawan sané wénten ring Bali. Ida tamat saking Prodi Senirupa Hindu FPAS Univérsitas Hindu Indonésia, sakéwala Ida kantun makarya dados wartawan, rédaktur utawi kartunis kirang langkung tigang dasa warsa ring Bali Post, Dewata Post, Warta Bali miwah Koran RENON, sareng masih magabung ring Pos Bali. Gus Martin meneng ring Dénpasar kasarengin istrinyané sané mawasta A.A. Dewi Dharmapatni, tur madué anak alit mawasta I.A. Tira Shakuntala miwah I.A. Gita Phalasukma.

Gus Martin tasih dados Pendiri Kelompok Teater Agustus miwah Bengkel Musik Teater Agustus (1981). Ida menerima Penghargaan saking Fakultas Sastra Universitas Udayana dados Tokoh Sastra-Teater (1990). Ida tasih taén dados Ketua Paguyuban Kartunis Indonésia (Pakarti) Bali.

## Pendidikan
* S1 Prodi Senirupa Hindu FPAS Univérsitas Hindu Indonésia
* S2 (Magister) Prodi Kebudayaan dan Agama di Pascasarjana UNHI

## Penghargaan
Makudang-kudang penghargaan:
* Penghargaan dari Menteri Lingkungan Hidup untuk Kartunis Terbaik (1982)
* Piagam Seni Kerti Budaya untuk Seniman/Pembina Musik dari Bupati Badung (2006)
* Widya Pataka dari Gubernur Bali untuk Karya/Buku Sastra

## Pustaka
Guyana

**Guyana** utawi wastan resmi **Républik Kooperasi Guyana** inggih punika nagara Amérika Kelod, ring pantaranyané Brazil, Suriname miwah Segara Karibia. Ibukotanyané Guyana inggih punika Georgetown. Akéh kramannyané 783,769 diri (2016) miwah jimbarnyané 214,970&nbsp;km2.

## Pustaka
Harley Angels

**Harley Angels** ento adan juru gending rock uli Bali, ané menang di Féstival Rock Indonésia kapertama, duk taun 1984, di Surabaya. Di féstival musiké ento liu pagending ané milunin, ada ané uli Jakarta, Bandung, Jawa Timur muah Bali. Kramanné Harley Angels ento Putu Indrawan (bas), Bambang (suara), Manto (gitar), Dodot (keyboard) ajak Nyoman Kabe (drums).

## Pustaka
Harry Potter

**Harry Potter** inggih punika film saking Inggris Amérika, caritané ngambil bantang saking pepitu seri satua lantang utawi novel Harry Potter sané kasurat oleh J.K. Rowling tur kalimbakang olih Warner Bros. Film punika kakepah dados kutus *film fantasi*, kakawitin oleh film sané mamurda Harry Potter dan Batu Bertuah ring warsa 2001 miwah kapuputang antuk film sané mamurda Harry Potter dan Relikui Kematian. Film punika akéh sané kasutradarain antuk David Heyman, tur praginanyané inggih punika Daniel Radcliffe Rupert Grint miwah Emma Watson sané kadadosang tokoh pinih utama minakadi Harry Potter, Ron Weasley, miwah Hermioné Granger. Ring film puniki nyritayang indik kauripan Harry Potter sané dados penyihir tur ri tatkala Harry Potter ngranjing ring sekolah Sihir Hogwarts. Makasami film Harry Potter puniki nelasang galah lintangan tekén dasa warsa, sané ngambil unteng carita utsaha Harry potter nglawan mesehnyane Lord Voldemort.

## Seri Film Harry Potter

## Pustaka
Hayam Wuruk

**Hayam Wuruk** utawi **Rajasanagara**, **Pa-ta-na-pa-na-wu**, miwah **Bhatara Prabhu** inggih punika raja krajan Hindu Majapahit ka-4 sané nitah saking warsa 1350 ngantos 1389, Ida mapuspata **Maharaja Sri Rajasanagara**. Ring masa Hayam Wuruk puniki ngamolihang kuasa sané pinih ageng. Kaweruhan pining akéh indik uripnyané Hayam Wuruk mawit saking Nagarakretagama miwah Pararaton.

## Sulur Hayam Wuruk
Wastan Hayam Wuruk artosnyané "ayam sané mapangajahan (*berpendidikan*)". Ida pinaka putra saking Tribhuwana Tunggadéwi miwah Sri Kertawardhana, utawi Cakradhara. Ibunnyané manados putri Raden Wijaya sané ngadegang Majapahit, miwah bapannyané dados raja beténan (bawahan) ring Singhasari, sané mapuspata Bhre Tumapel. 
Hayam Wuruk embas ring warsa 1334. Ring warsan embasné wénten lindu gumi ring Pabanyu Pindah miwah Gunung Kelud makeplug. Manut Prapanca sané nyurat Nagarakretagama punika dados cihna yéning Batara Gurunata (wastané Jawa Shiwa Mahadewa) manumadi pinaka raja Jawa anyar. Ring warsa sané sami Gajah Mada ngarah Sumpah Palapa. 
Hayam Wuruk madué sameton isteri mawasta Dyah Nertaja alias Bhre Pajang miwah sameton angkat alit mawasta Indudéwi alias Bhre Lasem.

Manut Nagarakretagama miwah taler Pararaton, Hayam Wuruk pinaka pianak dados siswa sané ririh miwah césta, kasengguh taler pinaka parigel sané ririh.

## Nitahné Hayam Wuruk
Hayam Wuruk dados raja ring warsa 1350, ri kala ida nitah, 16 kémanten miwah kuasané Mahapatih Gajah Mada ageng pisan. Ring sor kuasanyané Majapahit nitah wewidangan ageng ring kapuloan Nusantara. Manut Pararaton miwah Kidung Sunda, ring warsa 1357 Raja Hayam Wuruk sapatutné marabian sareng Dyah Pitaloka Citraresmi, putri karaton Sunda mangda ngadegang ubaya ring pantaraning kalih krajané. Sakéwanten, sadurung upakarané, pasametonan Sunda macengilan sareng parajurit Majapahit raris makasami kasédaang, ngranjing putri Dyah Pitaloka Citraresmi. 
Sasampun warsa akéh, Hayam Wuruk marabian sareng Prameswariné (*permaisuri*) sané mawasta Sri Sudéwi tur mapuspata Paduka Sori, putri Wijayarajasa Bhre Wengker. Paduka Sori miwah Hayam Wuruk taler adi paperasan, madué bapa sané pateh, sakéwanten ibu sané tiosan. Pianakné Kusumawardhani marabian sareng Wikramawardhana, putra Bhre Pajang. Hayam Wuruk taler madué putra saking selir sané mapuspata Bhre Wirabhumi, sané marabian sareng Nagarawardhani, putri Bhre Lasem.
Ring warsa 1365 (1287 Saka), Mpu Prapanca nyurat Kakawin Nagarakretagama indik Hayam Wuruk.
Hayam Wuruk ngutus duta ring Cino saking warsa 1370 ngantos 1381.
Hayam Wuruk madué putri mawasta Kusumawardhani sané marabian sareng silih tunggil kadangné, Wikramawardhana. Sakéwanten, Hayam Wuruk madué taler putra saking selir. Wastané putra puniki Wirabhumi. Sasampun sédané Hayam Wuruk ring warsa 1389, Krajannyané maadur-aduran mawinan prang ring pantaraning Wikramawardhana miwah Wirabhumi. Ring prang Paregreg, Wirabhumi kaon raris Wikramawardhana dados Raja Majapahit.

## Ngwacén langkung
Pringle, Robert (2004). A Short History of Bali: Indonésia's Hindu Realm. Short History of Asia. Allen & Unwin ISBN 978-1865088631

## Pustaka
Herbert Hoover

**Herbert Clark Hoover** inggih punika wastan présidén Amérika Serikat sané kaping 31. Ida embas ring tanggal 10 Agustus warsa 1874. Ida kadadosang présidén duk tanggal 4 Maret warsa 1929.

## Pustaka
Hindia Belanda

**Hindia Belanda** (basa Belanda: *Nederlands(ch)-Indië*) inggih punika bekas koloni Belanda sane wawidangannyane akehan ngranjing ring pulau-pulau sane mangkin kawastanin Indonesia lan negara bagian Malaysia, Melaka. Madasar antuk Perjanjian Anglo-Belanda warsa 1824, Belanda sampun nyerahang Melaka Belanda majeng ring Inggris, sane sadurungnyane dados gubernur ring Hindia Belanda. Puniki sampun ngukuhang pamrentahan modern majeng ring negara bagian Melaka ring Malaysia. Hindia Belanda gaéna baan koloni-koloni Kongsi Dagang (VOC) ané kajuang olih pamarintah Belanda ring 1800. Koloniné ento dadi silih tunggal koloni paling gedé anggona tekén Belanda tur ngaé Belanda bisa dadi dagang basa-basa paling utama ring guminé dugas abad ka-19 ajak ka-20. Tata panegara ajak sosial Hindia Belanda kadasarin piramid ajak anak Belanda ring muncuké. Di panyumun abad ka-20 intelektual lokal nyumu ngaé pamineh Indonésia pinaka nagara ajak bangsa mardika, lantas nyumu kiselan kamerdékaan.

Kekencan nyahjah olih Jepang nguug bagian gedé gumi ajak ékonomi Hindia Belanda. Sasubané kaserahang ajak Jepang duk Agustus 1945, soroh nasionalis Indonésia ngarah kamerdékaan Indonésia. Belanda ngakuang kamerdékaané ento baan resmi ring taun 1949, ngampihang Papua.

## Pustaka
Hamburger

**Hamburger** inggih punika ajengan sané malakar aji roti. Roti punika kabelah dados kalih tur kaisinin olih ulam sakadi bé siap utawi bé sampi sané sampun katunu utawi karatengang nganggén *oven*. Ring ajeng ulamé madaging jangan matah sakadi sawi, tomat tur saus. Kruna Hamburger mawit saking wastan kota Hamburg ring Jérman pinaka genah kapertama ajengan punika katemonin. Panglimbakan ajengan Hamburger mawit saking para jadma sané ngungsi ka wewidangan Amérika. Hamburger sané kapertama kaadol olih Louis Lassen ring warsa 1895 sané magenah ring New York. Raris hamburger kaloktah ngantos ka makasami wewidangan guminé ngantos mangkin.

## Pustaka
Halo Halo Bandung

**Halo-Halo Bandung** inggih punika silih tunggil gending perjuangan Indonésia sané karipta olih Ismail Marzuki. Gending punika nyritayang indik semangat perjuangan krama ring kota Bandung ri tatkala sasampun kamahardikaan Indonésia ring warsa 1946. Gending punika kadadosang cihna antuk peristiwa Bandung Lautan Api sané kalaksanayang ring tanggal 23 Maret warsa 1946.

## Lirik
Wénten tigang soroh lirik saking gending Halo, Halo Bandung, inggih punika:

##### Lirik sané Kapertama
Halo, halo Bandung, ibu kota Periangan
Halo, halo Bandung, kota inget-ingetan
Atos lami abdi patebih, henteu patingal
Mugi mugi ayeuna tiasa teupang deui
'tos tepang 'teu panasaran

##### Lirik sané Kaping Kalih
Hallo-hallo Bandung, ibu kota Pasundan
Hallo-hallo Bandung, kota kenang-kenangan
Lama sudah beta, ingin berjumpa pada mu
S'lagi hayat dan hasrat masih dikandung badan
Kita 'kan jumpa pula

##### Lirik sané Kaping Tiga
Halo, halo Bandung, ibu kota Periangan
Halo, halo Bandung, kota kenang-kenangan
Sudah lama beta tidak berjumpa dengan kau
Sekarang telah menjadi lautan api
Mari bung rebut kembali.

## Pustaka
Hollabrunn

**Hollabrunn** inggih punika kota ring Niederösterreich, Austria. Hollabrunn jimbarnyané 152,37 km². Akéh kramanyané kirang langkung 11.681.

## Pustaka
Hungaria

**Hungaria **inggih punika silih tunggil negari ring benoa Éropa. Negari puniki jimbarnyané 93,030&nbsp;km² miwah akéh kramannyané kirang-langkung 9,771,000 diri.

## Pustaka
Hódmezővásárhely

**Hódmezővásárhely** inggih punika silih tunggil kota sané wénten ring Hungaria. Hódmezővásárhely jimbarnyané 487,98&nbsp;km². Akéh kramanyané kirang langkung 44.009 diri.

## Pustaka
IDK Raka Kusuma

**I Déwa Nyoman Raka Kusuma** utawi kaancengin **IDK Raka Kusuma** () inggih punika guru Basa Bali ring Sekolah Dasar Saraswati, Amlapura. Dané sampun kasub kauningin dados pangawi sané sayukti nyalanang éksplorasi ring tradisi Bali. Raka Kusuma sampun aktif makarya sesuratan ngawit saking dané dados guru Sekolah Dasar ring désa Kamasan, Klungkung.

Dané nyurat makudang-kudang puisi mabasa Bali, satua bawak, esai basa Bali, miwah novélét mabasa Bali. Lianan ring punika, dané taler nyurat puisi, cerpén, lan ésai mabasa Indonésia. Saking dewasané punika sesuratan dané sampun kawedarang ring média daérah miwah nasional sakadi Bali Orti (Bali Post), Médiaswari (Pos Bali), Bali Aga, Jurnal Kawi, miwah Canang Sari miwah sane lianan. Tur kakawian dané sané mabasa Indonésia kawedar ring Bali Post, Nusa Tenggara, Karya Bakti, Warta Bali, Nafiri, Warta Hindu Dharma, Minggu Pagi, Kedaulatan Rakyat, Mimbar Indonésia, Suara Nusa, Pikiran Rakyat, Suara Karya, Sinar Harapan, Berita Buana, Républika, Singgalang, Analisa, Cak, Kolong, Romansa, basabasi.co, tatkala.co, miwah sane lianan. Tiosan nyurat puisi, dané taler kauningin dados pangwacén sané waged. Ring warsa 1987, dané kaundang olih Déwan Kesenian Jakarta antuk ngwacén sesuratan idané ring Forum Puisi Indonésia 1987 ring Taman Ismail Marzuki, Jakarta.

Ring warsa 2002, dané ngmolihang Penghargaan Sastra Rancage antuk jasa-jasane ngembangin sastra Bali Modéren.

## Kasusastraan
Sesuratan idané inggih punika:
* *Sunaran Bulan Tengah Lemeng, Kidung I Lontar Rograg* (1991)
* *I Balar* (2006)
* *Ngamar Bulan* (2006)
* *Enjung Kalyana* (2014)

## Pustaka
I Gusti Bagus Jelantik

**I Gusti Bagus Jélantik** (1887 - 1966) inggih punika rajo Karangasem, ring masa kolonial Hindia Belanda. Ida mapuspata **Anak Agung Agung Anglurah Ketut Karangasem**. Ida ngawangun taman pura sané kawastanin Taman Ujung, 5&nbsp;km saking Amlapura. Taman puniki nguub 400 héktar daweg kawangun sakéwanten rahinané mangkin kantun wénten 10 héktar santukan program réformasi tanah. Puri Amlapura sané utama wénten ring Amlapura miwah mawit saking Patih Agung Bali abad ka-16, Batan Jeruk wastannyané.

## Galeri Poto

Berkas:COLLECTIE TROPENMUSEUM Portret van Gusti Bagus Djilantik Stedehouder van Karangasem met twee van zijn echtgenotes TMnr 10018716.jpg|Potret I Gusti Bagus Jelantik sareng kalih istrinnyané. Perabotan punika hadiah saking Ratu Wilhelmina
Berkas:COLLECTIE TROPENMUSEUM Portret van de Radja van Karangasem in uniform voor het gebouw Maskerdam TMnr 10001916.jpg|Dalam seragam untuk pembangunan "Maskerdam" di kompleks istana (1949)
Berkas:COLLECTIE TROPENMUSEUM Groepsportret tijdens het bezoek van gouverneur-generaal Mr. D. Fock aan de Stedehouder van Karangasem TMnr 60017257.jpg|Saat kunjungan Gubernur Jenderal Mr. D. Fock
Berkas:COLLECTIE TROPENMUSEUM Het waterpaleis bij Oedjoeng TMnr 60045218.jpg|Taman Ujung warsa 1935
Berkas:COLLECTIE TROPENMUSEUM Portret van Gusti Bagus Djilantik Stedehouder van Karangasem TMnr 60022917.jpg|thumb|I Gusti Bagus Jelantik
File:COLLECTIE TROPENMUSEUM Portret van Gusti Bagus Djilantik Stedehouder van Karangasem met echtgenote TMnr 10018850.jpg|I Gusti Bagus Jelantik sareng istrinnyané


## Pustaka
I Gusti Bagus Oka

**I Gusti Bagus Oka** () inggih punika Gubernur Propinsi Bali sané kaping kalih. Ida ngamong ring periode 1958-1959.

## Pustaka
I Gusti Ngurah Parsua

**I Gusti Ngurah Parsua** ento madan sastrawan, penyair, miwah *esais*, ia masé anak ané *ahli* ternak krana ia anak Fakultas Peternakan Universitas Udayana. Ia uli Bondalem, Singaraja. Karya-karyané taen dimuat di Bali Post, Karya Bakthi, Nusa Tenggara, Bali Cuier, Merdeka, Berita Buana, Beritha Yudha, Suara  Karya, Sinar Harapan, Simponi, Swadesi, Eksperimen, Srikandi, Suara Pembangunan, Mutu, Arena, Bukit Barisan Minggu Pagi, Prioritas, Suara Pembaharuan, El Horas. Majalah Umum dan Budaya: Ekspresi, Basis, Horison, Topik, Tifa Sastra, Déwan Budaya maupun Déwan Sastra, Malaysia.

## Sesuratan
Pupulan puisi: 
* “Matahari” (1970)
* “Setelah Angin Berembus” (1973)
* “Sajak-sajak Dukana” (1982)
* “Sepuluh Penyair Indonésia Malaysia” (1983)
* Duka Air Mata Bangsa” (1998)
* “Bahana Di Margarana”, (2005).

Ring prosa, karyané inggih punika:
* “ Hakikat Manusia dan Kehidupan” (Esai Seni Budaya, 1999)
* “Sekeras Baja” (Kumpulan cerpen, 1984)
* “Sembilu Dalam Taman” (Novel, 1986)
* “Rumah Penghabisan” (kumpulan cerpen, 1995)
* “Perempuan Di Pelabuhan Sunyi” (Kumpulan cerpen 2001)
* “Senja Di Taman Kota” (Kumpulan cerpen, 2004).

Puisiné same majudul “Khabar” katerjemahang olih Kemala (penyair miwah peneliti Sastra saking Malaysia) mawit kamuat ring majalah Asia Week (1983). Puisinya berjudul “Kepada Bali” diterjemahkan ke dalam bahasa Inggris oleh Vern Cork dam terbit bersama penyair Bali lainnya dengan judul “The Morning After” (2000).

Sementara I Nyoman Tingkat adalah penulis yang juga Kepala Sekolah di SMA Negeri 1 Kuta Selatan. Selain menulis berbagai resensi buku, dan artikel ia juga kerap meraih penghargaan sebagai guru berprestasi serta menjuarai beragam perlombaan menulis. Beberapa karyanya yang telah diterbitkan antara lain: Berguru dalam Jejak Sastra (Arti Foundation, 2007), Tergantung Guru (Arti Foundation, 2009), miwah sané tiosan.

## Pustaka
I Gusti Ketut Jelantik

**I Gusti Ketut Jelantik ** (ejaan lama: I Goesti Ketoet Djelantik) inggih punika silih tunggil pahlawan Indonésia sané mawit saking Karangasem, Bali. Ida dados patih ring Buléléng tur sareng ring Perang Bali I, Perang Jagaraga, miwah Perang Bali III sané kalaksanayang ring Bali, warsa 1849. Paperangan punika mawit saking Walanda sané kayun ngicalang "tawan karang" inggih punika hak para raja antuk ngambil kapal sané kandas ring genahnyané. Belanda madué tetujon antuk ngambil rempah utawi bebasan sané wénten ring Bali. Ritatkala jagi ka Bali, kapal Walandane kelem tur kaambil olih Krajaan Buléléng.

I Gusti Ketut Jelantik nénten kayun Belanda ngambil genah ring Bali, nika mawinan ida nglawan Belanda, tur ida ngandika "saenun tiang urip, tiang nénten pacang nrima Belanda ring negeri puniki". Perang punika kapuputang antuk puputan, inggih punika makasami kramané mertahanang genahnyané ngantos puput utawi padem. Selanturnyané ida magingsir ka Gunung Batur, Kintamani, tur padem irika.

## Pahlawan Nasional
Manut perjuangan sané sampun kakaryanin olih I Gusti Ketut Jelantik ri tatkala invasi Belanda ring Bali, Ida katetepang dados pahlawan nasional Indonésia madasar SK Présidén RI No. 077/TK/Warsa 1993.

## Pustaka
I Gusti Putu Martha

**I Gusti Putu Martha** (1913-1992) inggih punika gubernur Bali sané kaping papat. Ida ngamong ring periode 1965-1967, magentosan Anak Agung Bagus Sutedja.

## Pustaka
I Ketut Suwidja

**I Ketut Suwidja** () inggih punika silih tunggil pangawi sastra Bali. Ida punika anak lanang sané kakusumayang olih anak sané seneng ring sastra, anak sané akidik raosné punika nelebin lontar punika kaloktah dados kamus urip Sastra Bali Kuna, punika mawinan Suwidja madué kaweruhan sané akeh indik sastra Bali. Ida tresna sareng sastra Bali Kuno mawit saking ipun kari alit. Kala punika kakiang tur ajiknyané seneng ngwacén lontar.

## Sesuratan
* *Mengenal Prasi*, 1979.
* *Terjemahan dan Kajian Usada Tenung Tanya Lara*, Oleh I Gst Bgs Sudiasta, I Ketut Suwidja, Direktorat Jenderal Kebudayaan, 1991.
* *Berbagai cara pengobatan menurut Lontar Usada: Pengobatan Tradisional Bali*, 1991.
* *Lontar Jajimatan*, 2001.
* *Panah Surya*, Pupulan puisi mabasa Bali, 2000.

## Paica
Makudang kudang penghargaan sané kapolihang ida:
* Penghargaan Listibiya (Majelis Pertimbangan Kebudayaan) Propinsi, 1982
* Penghargaan Listibiya kabupatén Buléléng, 1982.
* Penghargaan Pemerintah Provinsi Bali , 1998
* Penghargaan sebagai pembaca lontar Bali dari Departemen Agama, 1999
* Penghargaan Pemerintah kabupatén Buléléng, 1999
* Penghargaan Sastra Bali dari Yayasan Rancage, 2001

## Pustaka
I Gusti Putu Bawa Samar Gantang

**I Gusti Putu Bawa Samar Gantang** () inggih punika silih tunggil pangawi sastra Bali. Ida seleg nyurat ring basa Indonésia utawi basa Bali saking warsa 1968. Ragané mawit saking sastra Jawi Kuna, tur sastra Bali modérn miwah Indonésia. Sesuratan ipun ring basa Bali anyar kasobyahang ring warsa 2000. Ragané ngembasin papat judul buku, minakadi pupulan carita bawak Macan Radén miwah tiga pupulan sajak: *Puisi Modré Samar Gantang*, *Sagung Wah*, miwah *Onyah*.

Ring Tabanan, Samar Gantang seneng nguningayang ka para truna truniné antuk nyenengin miwah nyurat nganggén basa Bali modérn. Antuk yasa miwah kekaryan, Samar Gantang kapica Panugrahan Sastra Caképan Sarad (2001), miwah Panugrahan Sastra Rancage (2003).

## Pustaka
I Gusti Ngurah Rai

**I Gusti Ngurah Rai** () inggih punika pahlawan nasional Indonésia sané wit saking Propinsi Bali. Ida pinaka pamucuk pasukan Indonésia ring Bali ri tatkala wadua Belanda rauh mawali ring Bali. Pasukan punika mawasta Ciung Wanara, sané matempur ring Puputan Margarana, Tabanan, Bali.

Ida embas ring tanggal 30 Januari 1917 ring désa Canangsari tur Ida mawali ring pralina daweg Puputan Margarana, 20 Nopémber 1946. Ida ngamolihang penghargaan Bintang Mahaputra tur pangkatnyané dados Brigjén TNI Anumerta. Ida taler kawangunang nisan ring Kompléks Monumén de Kleiné Sunda Elladen, Candi Marga, Tabanan.

Wastan idané dados wastan Bandara sané wénten ring Bali, inggih punika Bandara Internasional I Gusti Ngurah Rai. Wastan idané taler kaanggén wastan kapal perang, inggih punika kalih kapal perang KRI Ngurah Rai D-344 miwah sané anyar KRI I Gusti Ngurah Rai (332).

## Pustaka
I Madé Suantha

**I Madé Suantha** () inggih punika silih tunggil sastrawan sané wénten ring Bali. Ida ngawit nyurat puisi saking SMP ring warsa 1984. Karyan dané munggah ring Bali Post, Mutiara, Pelita, Berita Buana, Suara Karya, Nusa Tenggara, Karya Bhakti, miwah média cétak sané tiosan. Ring warsa 1984 Ida kasarengin antuk Andy Ryadi, I Nyoman Wirata, I Ketut Suwidja, miwah IDK Raka Kusuma. Dané kaundang ka Taman Ismail Marzuki, Jakarta dados wakil Bali ring Forum Puisi Indonésia warsa 1987.

## Pustaka
I Madé Suarsa

**I Madé Suarsa** () inggih punika silih tunggil sastrawan ring Bali. Ida akéhan nyurat sastra Bali klasik sakadi geguritan nanging sané mangkin Ida taler nyurat sastra Bali modérn. Sastrawan puniki sampun kaping kalih ngmolihang *penghargaan* sastra Rancage. Kapertama ring warsa 2004 antuk pupulan puisinyané, *Ang Ah miwah Ah Ang*. Kaping kalih ring warsa 2006 antuk buku pupulan puisinyané, *Gedé Ombak Gedé Angin*. Ida ring sadina-dinané dados dosén ring Jurusan Sastra Indonésia, Fakultas Sastra Univérsitas Udayana, Dénpasar puniki gumanti sampun madué kesenengan ring w*e*widangan sastra Bali modérn.

I Madé Suarsa wantah pangawi sastra Bali modéren sané embas ring Banjar Gelulung, Désa Sukawati, Kecamatan Sukawati, Kabupatén Gianyar, 15 Méi 1954. Dané wantah oka saking pangawi sastra Bali modéren I Madé Sanggra (almarhum), putra kaping kalih saking pitung raka rai. Dané masekolah ring SPG Negeri Dénpasar warsa 1972, miwah sausan punika dané nglanturang masekolah ring PGSLP Negeri Dénpasar warsa 1974, raris masekolah ring Fakultas Sastra Universitas Udayana Jurusan Sastra Indonésia warsa 1975 kantos lulus dados sarjana sastra Indonésia warsa 1981. Warsa 1986 ngalanturang masekolah ring Jurusan Humaniora Fakultas Pascasarjana Universitas Gadjah Mada Yogyakarta tur tamat warsa 1988.

Ngawit warsa 1983 dané dados dosén ring Fakultas Sastra Universitas Udayana. Dané nyurat makudang-kudang satua cutet, puisi, ésai, geguritan, miwah prosa liris. Kakawian-kakawian dané akeh kawedar ring surat kabar minakadi Bali Orti (Bali Post), Médiaswari (Pos Bali), miwah sané lianan. Lianan ring punika, dané taler dados pembina ring makudang-kudang sekaa santi. Dané ngamolihang Hadiah Sastra Rancagé ping kalih, inggih punika ring warsa 2005 antuk pupulan puisi “*Ang Ah miwah Ah Ang*”, miwah warsa 2007 antuk pupulan puisi “*Gdé Ombak  Gdé  Angin*”.

## Sesuratan
Dané nyurat makudang-kudang cakepan sastra Bali modéren, luir ipun:
* *Amanat Geguritan Purwa Sangara* (1985)
* *Orang-Orang di Sekitar Pak Rai* (1995)
* *Prastanika Parwa miwah Swarga Rohana Parwa* (1999)
* *Oka Susharma: Pendidik Pejuang, Pejuang Pendidik* (2001)
* *Geguritan Sastradoyana Tattwa* (2002)
* *Geguritan Udayanotama Tattwa* (2002)
* *Geguritan Pura Dalem Segara Petasikan* (2002)
* *Geguritan Sakuntala* (2002)
* *Ang Ah miwah Ah Ang* (Pupulan Puisi, 2004) - ngamolihang Sastra Rancagé 2005
* *Geguritan Kebo Tarunantaka* (2005)
* *Gunung Menyan Segara Madu* (Pupulan Puisi, 2005)
* *Gdé Ombak Gdé Angin* (Satua Cutet, 2006) - ngamolihang Sastra Rancagé 2007
* *Kunang-Kunang Anarung Sasi* (Pupulan Puisi, 2007)
* *Geguritan Kén Arok Kén Dédés* (2008)
* *Geguritan Kanakaning Kanaka* (2008)
* *Merta Matemahan Wisia* (Satua Cutet, 2008)
* *Téks Kotéks, Kontéks* (2008)
* *Geguritan Sandhyakalaning Majapahit* (2009)
* *Pura Pandé Catur Lepas Tamblingan* (2009)
* *Kama Bang Kama Putih* (Prosa Liris, 2011)
* *Nguntul Tanah Nuléngék Langit* (Satua Cutet, 2013)

## Panugrahan
* 2005 - Penghargaan Sastra Rancage, antuk pupulan puisi *Ang Ah miwah Ah Ang*

## Pustaka
I Wayan Arthawa

**I Wayan Arthawa** inggih punika Sastrawan Bali sané ngaryanin syair. Ida embas ring Karangasem warsa 1961, Ida dados guru. Ida ngawitin dados penulis ring warsa 1983 Ida sampun ngawedar puluhan karya sané kawedar ring média daérah miwah ibukota sakadi Bali Post, Nusa Tenggara, Nafri, Karya Bhakti, Swadesi, Pikiran Rakyat, Berita Buana, Hai, Pusara, Horison miwah sané lianan. Puisi-puisi punika kapupulang ring buku pupulan puisi.

## Kasusastra
*Perahu Samsara* inggih punika pupulan puisi kapertama sané terbit ring warsa 2008. Sadurung nika, karya-karyané punika mapupul ring antologi sané kasarengin olih penyair Indonésia utawi Asia. Buku - buku Ida inggih punika: Gelang Semesta (1991), Spektrum (1991), Potret Pariwisata Indonésia ring puisi (1991), Teh Gingseng (1993), Antologi Puisi Nusantara I (1995), Antologi Puisi Nusantara III (1996), Songket (1996), Kesaksian Burung Sukma (1996), Bonsai"s Morning (1996), Mimbar Penyair Abad 21 (1996), Antologi Puisi Indonésia (1997), miwah Bali After Morning kumpulan puisi penyair Asia (1997).

## Pustaka
I Wayan Koster

**Dr. Ir. I Wayan Koster, M.M.** (Aksara Bali; *I Wayan Koster*, ) inggih punika gubernur Bali saking période 2018-2023. Wayan Koster nahen dados anggota DPR RI saking PDI-Perjuangan ring période 2004-2009, 2009-2014, miwah 2014-2018.

## Pendidikan
* SD No.1 Désa Sembiran (1975)
* SMP Bhaktiyasa (1978)
* SLTA, SMAN Singaraja, Bali (1981)
* S1, Institut Téknologi Bandung, Bandung (1987)
* S2, Sekolah Tinggi Ilmu Ékonomi (STIE) *International Golden Institute*, Jakarta (1995)
* S3, Universitas Negeri Jakarta, Jakarta (1999)

Sasampun ngamolihang gelar sarjana, Koster makarya ring Badan Penelitian dan Pengembangan Kementerian Pendidikan dan Kebudayaan Republik Indonesia pinaka peneliti pantaraning warsa 1988 miwah 1995. Raris dados dosén non tetap ring Univérsitas Tarumanegara, Univérsitas Pelita Harapan, Univérsitas Negeri Jakarta miwah lembaga ekonomi.

## Karir Politik

Sasampun makiprah ring makudang organisasi miwah dados akademisi, Wayan Koster ngawit karier politiknyane dados Staf Ahli Kelompok Fraksi (POKSI II F) PDI Perjuangan warsa 2003-2004. Saking pengalamannyane ring DPR nika, Wayan nyalonang diri dados calon legislatif ring Pileg 2004 miwah kapilih. Wayan negak dados Komisi X sané ngurus pendidikan, kebudayaan, pariwisata, ekonomi kreatif, pemuda miwah olahraga. Wayan kapilih biin ring Pileg 2009 miwah tasih ring Pileg 2014 ipun tetap matugas ring Komisi X.

Ring Pemilihan umum Gubernur Bali 2018 tanggal 27 Juni 2018, Wayan Koster menang dados Gubernur Bali mawit persentase suara 57.68%.

## Pustaka
Ida Bagus Gde Parwirta

**Ida Bagus Gde Parwita** (aksara Bali: ᬇᬤᬩᬕᬸᬲ᭄ᬕ᭄ᬤᬾᬧᬃᬯᬶᬃᬢ, ) inggih punika Sarjana Pendidikan tur pengawi sastra Bali. Saking warsa 1980, dané sampun ngajahin ring SMP PGRI miwah SMA Pariwisata PGRI Klungkung. Ida sampun nyurat puisi tur ngalimbakang kaweruhanyané ring sesuratan saking sanggar Binduana. Pekaryanan ida sampun kawedar ring sajebag média daérah tur nasional sakadi Bali Post, Nusa Tenggara, Karya Bhakti, Burat Wangi, Canang Sari, Bali orti, tur berita Buana. Dané mangkin meneng ring Dusun Tihingan, Banjarangkan, Klungkung. Dané seneng nyurat nganggén basa Bali. Sesuratan dané sané kapertama kaanggén buku ring antologi puisi sané mamurda *Puputé Tan Sida Puput* (2001). Novél mabasa Bali sané mamurda *Satwa Sutasoma* sané kasurat miwah ngranjing ring Mingguan Prima (Mangkin mamurda Bisnis Bali) sané dados cerita bersambung.

## Paica
* Juara kaping siki penulis ésai mabasa Indonésia sajebag Bali ring Balai Bahasa Dénpasar warsa 2001. 
* Juara kaping tiga penyurat tembang Puputan Klungkung warsa 2001. 
* Juara kaping siki penyurat tembang Puputan Klungkung warsa 2002. 
* Ngamolihang Widya Pataka saking Gubernur Bali warsa 2009 antuk buku pupulan puisi Bali mamurdha *"Wayang"*.

Ngawitin makekawian duk warsa 1980, tur polih nyarengin Forum Puisi Indonésia 87 ring TIM Jakarta Antologi Puisi Indonésia 1997 ring TIM Jakarta, Himpunan Penulis, Pengarang dan Penyair Nusantara(HP3N). Kakawian dané marupa puisi taler katerjemahang ka Basa Inggris ring *Ubud Writers and Readers Festival*. Sasuratan budaya Ida kawedar ring Nusa Tenggara warsa 1983, Mingguan Prima, Bali Post, Majalah Burat Wangi, Canang Sari, Bali Orti, miwah Majalah Onliné Suara Saking Bali.

## Pustaka
Ida Bagus Made Dharma Palguna

**Ida Bagus Madé Dharma Palguna** () inggih punika silih tunggil pangawi sastra Bali. Ida muputang pendidikan S1 ring Fakultas Sastra Universitas Udayana, Denpasar (1985). S-2 miwah S-3 ring Facultiet der Leterren, Rijksuniversitiet, Leiden (1992, 1999). Ida naenin makarya dados dosén ring maka kalih almamater punika. Ida dados dosen tamu sajabaning ring Universitas, peneliti Jawa Kuno, nyurat éséi, fiksi, puisi ring sajabaning média massa.

## Karya sastra
Pupulan buku sané sampun terbit minakadi:
* Lawat - lawat Suwung (pupulan puisi Bali, 1995), 
* Shiwaratri dalam Padma Purana (1997)
* Ida Pedanda Ngurah, Ida dados pangawi sané kasub kirang langkung ring Abad ke-19 (1998).

Karya-karyan idané sakadi Dharma Shunya : Memuja dan Meneliti Shiwa (1999), Cara Mpu Monaguna Memuja Siwa (2000), Pedofilia dan Tindak Kekerasan Lainnya (2005), Bom Teroris dan Bom Sosial, Narasi dari Balik Harmoni Bali (2006), Dewa Manusia Raksasa (2007), Budaya Kepintaran Sampai Budaya Keke-rasan Pikiran (2007), Kala : Waktu dan Kematian, Pengantar Mati Cara Bali, Buku ke - satu (2008), Sumanasantaka, Pengantar Mati Cara Bali, Buku ke-dua (2008), miwah Tiga Anak Pembual dan Cerita Terpilih Lainnya (2008).

## Pustaka
Ida Bagus Mantra

**Ida Bagus Mantra** () inggih punika gubernur Bali sané kaping enem periode 1978–1988. Ida ngamong ring periode 1978–1988, mangentosang Soekarmen. Ida Bagus Mantra kagingsirang olih Ida Bagus Oka dados gubernur Bali. Ida taler manados Rektor kapertama sané ngamong ring Universitas Udayana.

Dané seda ring pinanggal 10 Juli 1995, sakit ginjal. Parinama ipun sané mangkin kaabadiang dados margi Bypass sané ngubungang Kota Dénpasar sareng Bali Kangin.

## Organisasi/Pakaryan
* Pangadeg Parisada Hindu Dharma Bali (mangkin PHDI) (23 Pébruari 1959)
* Dékan Fakultas Sastra Univérsitas Udayana (1962-1964)
* Penggagas Maha Widya Bhawana Institut Hindu Dharma (3 Oktober 1963) sané mangkin dados Univérsitas Hindu Indonésia Dénpasar
* Réktor Univérsitas Udayana sané kapertama (1964-1968)
* Diréktur Jéndral Kabudayaan Departemen Pendidikan miwah Kebudayaan Indonésia (1968-1978)
* Gubernur Bali ka-5 (1978-1988)
* Duta Ageng Indonésia ring India (1989-1992)
* Sameton Déwan Pertimbangan Agung (1993-1995)

## Pustaka

### Pranala jaba
* Profil Ida Bagus Mantra 
* Berita Ida Bagus Mantra
Ida Bagus Oka

**Ida Bagus Oka** () inggih punika gubernur Bali sané kaping pitu. Ida ngamong ring période 1988-1998, mangentosang Ida Bagus Mantra. Ida taler dados ngamong Menteri Negara Kependudukan Indonésia ring période 1998-1999.

## Pustaka

### Pranala jaba
I Nyoman Nuarta

**I Nyoman Nuarta **(embas ring Tabanan, 14 Novémber 1951) inggih punika undagi togog sané mawit saking Bali miwah silih tunggil pelopor Gerakan Seni Rupa Anyar (1976). Ida kadadosang anak sané pinih kasub riantukan mahakaryanné, sakadi Togog Garuda Wisnu Kencana ring Badung, Monumén Jalasveva Jayamahe ring Surabaya miwah Monumén Proklamasi Indonésia ring Jakarta. Nyoman Nuarta ngamolihang pepasih sarjana seni rupané saking Institut Téknologi Bandung tur ngantos sané mangkin meneng ring Bandung.

I Nyoman Nuarta inggih punika pianak sané kaping nem saking sia diri pianakné Wirdjamidjana miwah Samudra. Ida ngamolihang pangajahan saking pamannyané, Ketut Dharma Susila, guru seni rupa.

## Pangajahan
Nyoman Nuarta ngranjing ring Institut Téknologi Bandung duk warsa 1972. Ring pangawit, Nuarta milih jurusan seni lukis, sakéwanten sasampun kalih warsa idané magingsir ka jurusan seni patung. Ritatkala ida kantun dados mahasisya, ring warsa 1979 Nyoman Nuarta ngamolihang jayanti Lomba Patung Proklamator Républik Indonésia. Sareng taler seni sakadi pelukis Hardi, Dede Eri Supria, Harsono miwah kritikus seni Jim Supangkat, Nyoman Nuarta ngawitin Gerakan Seni Rupa Baru ring Indonésia daweg warsa 1977.

## Karir
I Nyoman Nuarta sampun ngasilang langkung saking satus karya seni togog. Karyané sami inggih punika seni togog modérn miwah naturalistik, miwah matéri sané kaanggén inggih punika temaga miwah kuningan.

Nuarta sampun ngawangun Taman Patung, sané mawasta NuArt Sculpture Park, ring kelurahan Sarijadi, Bandung. Ring genahé punika wénten makudang-kudang togog antuk makudang-kudang gagulak, miwah bangunan tumpang papat sané kaanggén anggén paméran.

## Mahakarya
Ring warsa 1993 I Nyoman Nuarta makarya monumén raksasa mawasta Jalesveva Jayamahe, sané taler ngantos rahinané mangkin wénten ring Dermaga Ujung Madura, Komando Armada Républik Indonésia Kawasan Timur (Koarmatim) Kota Surabaya. Monumén punika ngambarang Perwira TNI Angkatan Laut mabusana Pakaian Dinas Upacara (PDU). Duurné monumén punika 60,6 méter.

Karyané Nyoman Nuarta sané pinih ageng miwah maambisi inggih punika Monumén Garuda Wisnu Kencana (GWK) sané kakawitang daweg 8 Juni 1997 miwah karesmiang ring tanggal 22 Séptémber 2018 olih Présidén RI Joko Widodo. Duurné togog GWK ipun 75 méter miwah duurné pedestal 60 méter; punika mawinan duurné monumén sané jangkep 126 méter.

## Pustaka
India

**India** ( *Bhaarat*) utawi इंडिया (*Īndiyaa*) utawi aji resmi **Républik India** (; , diromanisasikan menjadi  *Bhārat Gaṇarājya* inggih punika nagara ring benoa Asia kidul.

## Pustaka

### Cingak malih
* Hindustan
* Asoka
* Lis negara ring gumi
* Lis bandar udara ring gumi
* Lis nusa ring gumi

### Cutetan

## Pranala luar
Lis Présidén India 

*  Direktori situs pemerintahan
India Agung

**India Agung,** **Wawidangan Panglimbak India** utawi **Krajan-Krajan sané ka-India-yang** inggih punika nagara-nagara miwah wewidangan ring Asia Tenggara miwah Asia Kidul sané keni panglimbak budaya India sadaweg babadnyané. Agama Buddha miwah Hindu taler ngranjing wewidangan punika sareng saking budaya India. Ngantos abad Masehi sané kapertama, pinih akéh krajan Asia Tenggara sampun molihang cihna akéh saking budaya, agama miwah administrasi Hindu. Konsép Raja-Déwa mawit saking konsép *Harihara*, miwah sistém prasasti Sansekerta kadadosang resmi, sakadi ring wangsa Pallava miwah Chalukya ring India kidul.

## Pustaka
Inggris

**Inggris** inggih punika negara sane dados pahan saking Inggris. Magenah ring pulau Inggris Raya, sane ngelingkupin kirang langkung 62%, lan langkungan saking 100 pulau sane nampek sane alitan. Puniki madué wates darat sareng Skotlandia ring sisi kaler miwah Wales ring sisi kauh, miwah sané tiosan kaiterin olih Segara Kalér ring sisi kangin, Saluran Inggris ring sisi kelod, Segara Celtic ring sisi kelod-kauh, miwah Segara Irlandia ring sisi kauh. Banua Éropa magenah ring sisi kelod-kangin, miwah Irlandia ring sisi kauh. Ring sensus 2021, kramané inggih punika 56.490.048. London inggih punika kota sané pinih ageng miwah ibu kota.

Wewidangan sane mangkin kawastanin Inggris kapertama kagenahin olih manusa modern salami Paleolitik Atas. Wastannyane kaambil saking Anglo, suku Jerman sane meneng salami abad kaping 5 lan kaping 6. Inggris dados negara sané masikian ring abad ka-10 lan sampun madue dampak budaya lan hukum sane signifikan ring jagate sane linggah ngawit Zaman Penemuan, sane kakawitin salami abad ka-15. Kerajaan Inggris, sane ngranjing Wales sesampun warsa 1535, wusan dados negara berdaulat sane mabinayan ring tanggal 1 Mei 1707, ritatkala Undang-undang Persatuan kabakta ring efek persatuan politik sareng Kerajaan Skotlandia sane ngawetuang Kerajaan Inggris Raya.

Inggris inggih punika wit saking basa Inggris, sistem hukum Inggris (sane dados dasar sistem hukum umum saking akeh negara sane lianan), sépakbola, miwah Anglikan cabang agama Kristen; sistem pemerintahan parlemen sampun akeh kaambil olih bangsa-bangsa sane lianan. Inggris pinaka genah kalih universitas sane pinih tua. ring jagat sane mabasa Inggris: Universitas Oxford, sane kawangun duk warsa 1096, lan Universitas Cambridge, sane kawangun duk warsa 1209. Makakalih universitas punika magenah ring peringkat sane pinih bergengsi ring jagate.

Medan Inggris utamanyané kawangun antuk bukit-bukit sané endep miwah dataran, utaminnyané ring tengah miwah kelod. Dataran tegeh miwah gunung akehan kapanggihin ring kaja miwah kauh, rumasuk Dartmoor, Distrik Danau, Pennines, miwah Bukit Shropshire. . Ibu kota panegara puniki inggih punika London, wewidangan metropolitan sané madué krama 14,2&nbsp;yuta ring warsa 2021, pinaka panyeledihi saking wewidangan metropolitan sané pinih ageng ring Inggris. Populasi Inggris

## Reprénsi
Injil

**Injil** inggih punika kitab suci ring Agama Kristen. Injil mawit saking Basa Arab sané maartos "Gatra sané becik" utawi "Gatra sané kasenengin". Injil punika kaanggén simbul antuk kitab sané majumlah patpat, inggih punika Injil Matius, Injil Markus, Injil Lukas, miwah Injil Yohanes. Para umat Kristen pracaya indik sané kacritayang olih kitab punika sané ngabaosang Yésus padem krana Allah pacang nylametang para kramanané mangda prasida ngranjing ka suargan. Manut saking Agama Islam kitab Injil puniki kabakta olih Nabi Isa a.s.
Innsbruck

**Innsbruck** inggih punika ibu kota negara miwah kota sané pilih jimbar ring Tirol, Austria. Innsbruck jimbarnyané 104,91 km². Akéh kramanyané kirang langkung 132.493.


Innsbruck-28-Maria Theresien-Strasse-2006-gje.jpg
Innsbruck-12-Hoettinger Seite-Marterl-2006-gje.jpg
Innsbruck-40-2006-gje.jpg
Innsbruck-vom Stadtturm-06-Bergisel-2006-gje.jpg
Innsbruck-Goldenes-Dachl-10-2006-gje.jpg
Innsbruck-Hofkirche-12-Grabmal Maximilians I-2006-gje.jpg
Innsbruck-Hofkirche-30-Grabmal Maximilians I-Marmorrelief-2006-gje.jpg
Innsbruck-Schloss Ambras-02-2006-gje.jpg
Innsbruck-Schloss Ambras-18-Waffensammlung-2006-gje.jpg
Innsbruck-Tummelplatz-02-2006-gje.jpg


## Pustaka
Instagram

**[[Instagram]]** (aksara Bali: ᬇᬦ᭄ᬲ᭄ᬢᬕ᭄ᬭᬫ᭄) inggih  silih tunggil *aplikasi* sané prasida ngenahang potrek miwah *video*. Kawigunan sané lianan instagram punika dados kaanggén motrék, ngambil *video*, nganggén *filter*, tur mrasidayang ngunggahang ka *jejaring sosial* sané lianan. 2Instagram dados kaaksés ring *iPhone, iPad,* miwah *iPod Touch, Android* miwah* Windows 8.* Aplikasi punika prasida kapolihang ring *Apple App Store* miwah *Google Play*. Ring tanggal 9 April warsa 2012, kauningayang indik *[[Facebook]]* ngambil Instagram katumbas aji $1 miliar. Instagram kaadeg olih Perusahaan Burbn, Inc. Instagram kawentuk saking kruna "insta" sané mawit saking kruna "instan", sakadi kaméra polaroid ring aabnyanné kasub kaucap "foto instan", miwah kruna "gram" sané mawit saking kruna "telegram" sané kaanggén antuk ngirimang *informasi* ka jadma sané lianan.

## Pustaka

### Pranala jaba
*
Institut Pertanian Bogor

**Institut Pertanian Bogor** (wasta ring basa Inggris: IPB University, sadurungnyané Bogor Agricultural University) inggih punika silih tunggil perguruan tinggi sané magenah ring Bogor, Jawa Barat, Indonésia. Sadurung karesmiang ring warsa 1963, IPB wantah fakultas pertanian ring Univérsitas Indonésia. Ring tanggal 1 Séptémber 1963, présiden kapertama Indonésia, Ir. Soekarno ngelaksanayang pagenahan batu pertama sané kaanggén ngwangun sinambi ngresmiang kampus pinaka kampus praragan. Mangkin, sané manados Réktor IPB saking warsa 2017 ngantos 2022 mawasta Dr. Arif Satria, SP, M.Si. Manut katetepan rapet Badan Akreditasi Nasional Perguruan Tinggi (BAN-PT) ring tanggal 7 Novémber 2017 ngamutusang yéning Institut Pertanian Bogor ngamolihang akréditasi A (kalintang becik).

## Lelintihan
Institut Pertanian Bogor kawentuk saking paguyuban pertanian miwah kedokteran hewan sané kamargiang mawit saking pangawit aab ka-20 ring Bogor. Sadurung Yuda Jagat II sekaa kaweruhan mawasta *Middelbare Landbouwschool*, *Middelbare Bosbouwschool* miwah *Nederlandsch Indische Veeartsenschool*. IPB mangkin magenah ring Kecamatan Dramaga, Kabupatén, Bogor, Jawa Barat. IPB embas duk tanggal 1 Séptémber 1963 manut kaputusan Menteri Perguruan Tinggi miwah Ilmu Pengetahuan (PTIP) No. 92/1963 sané karesmiyang olih Présidén Ra nganggén Keputusan No. 279/1965.

## Pustaka
Institut Téknologi Bandung

**Institut Téknologi Bandung** utawi kasingkat ITB inggih punika kampus téknologi pretama ring Indonésia. ITB magenah ring Kota Bandung, Propinsi Jawa Barat. Maakéh tokoh Indonésia miwah Bali sané prenah malajah di ITB sakadi Soekarno, B.J. Habibie, Nyoman Nuarta, I Wayan Koster, miwah tokoh sané lenan.

## Pustaka

## Daftar Pustaka
Robotik Optik Electrical Mesin ATM Change Money (Crypto) calculator  Bursa Efek Saving and Investasi (Investor) Etherium penerbit  John Wilds Hardware and Albert Edison Jaringan Investasi Buku Duta Fiture
Indonésia

**Républik Indonésia** (**RI**) utawi **Negara Kesatuan Républik Indonésia** (**NKRI**) (aksara Bali: ᬭᬾᬧᬸᬩ᭄ᬮᬶᬓᬇᬦ᭄ᬤᭀᬦᬾᬲᬶᬬ), utawi sané katah kasengguh **Indonésia**, inggih punika silih tunggil negara ring Asia Ténggara. Wastan altérnatif sané katah kaanggén inggih punika Nusantara.

## Rujukan
* GAMMA (Asosiasi Global Seni Bela Diri Campuran)

## Pustaka

### Pranala jaba

* 

*  Situs web resmi pemerintah Republik Indonésia 
*  Kantor Berita Antara
*  Pemilu Indonesia 
*  Peringatan Kebangkitan Nasional Indonésia 
*  Data Kependudukan Resmi Indonésia 
*  Pariwisata Indonesia
*  Indonésia di *[[Encyclopædia Britannica]]*
*  Indonésia: Country Studies 1993
*  Presentasi tentang Indonésia
Irlandia

**Irlandia** inggih punika silih tunggil negari ring benoa Éropa. Negari puniki jimbarnyané 70,273&nbsp;km² miwah akeh kramanyané kirang langkung 5,380,300 diri.

## Pustaka
Islandia

**Islandia **inggih punika silih tunggil negari ring benoa Éropa. Negari puniki jimbarnyané 102,775&nbsp;km² miwah akéh kramanyané kirang langkung 355,620 diri.

## Pustaka
Istana Negara

**Istana Negara** inggih punika istana kaprésidénan sané magenah ring Jalan Veteran, Jakarta Pusat. Istana Negara taler agenah sareng Istana Merdeka sané wénten ring sisi kelod.

## Pustaka
Istanbul

**Istanbul** inggih punika kota sané pinih ageng ring wewidangan negara Turki. Kota punika taler kasengguh pinaka kota sané pinih akéh madué krama ring jagaté tur ngamolihang genah nomer nenem. Kota Istanbul kakepah dados kalih, genah jadmané akéh maadolan miwah lelintihan kota punika ring benoa Éropa taler wénten 1/3 kepahan jadmanyané magenah ring benoa Asia. Manut lelintihan kawéntenan Istanbul sampun saking warsa 660 SM sané madué wasta *Bizantium.*

## Pustaka

### Cutetan
Italia

**Italia** inggih punika silih tunggil negari ring benoa Éropa. Negari puniki jimbarnyané 301,338&nbsp;km² miwah akéh kramannyané kirang langkung 59.257,566 diri (2020).

## Pustaka
Jacinda Ardern

**Jacinda Kate Laurell Ardern** (lekad 26 Juli 1980) ento politikus tur Patih Agung Selandia Anyar sekat 26 Oktober 2017. Ida dadi masih panuan Partai Buruh sekat 1 Agustus 2017.

## Pustaka
Jacky Rosen

**Jacky Rosen** (lekad ring Chicago, 2 Agustus 1957) ento politikus miwah Senator Amérika Serikat uli 3 Januari 2019.

## Pustaka